Mansoura, Tlemcen
<s>Mansoura (arapski: المنصورة) je općina od 49,150 stanovnika na sjeverozapadu Alžira u Pokrajini Tlemsen.</s>

<s>Danas je poznata kao arheološko nalazište.</s>

<s>Geografske karakteristike</s>

<s>Mansoura se nalazi udaljena svega 2.4 km od centra Tlemsena pa je zapravo samo kvart toga grada.</s>

<s>Historija</s>

<s>Mansouru je pod imenom - Al-Mahala al-Mansura (prevedeno Pobjednički logor), podigao je marinidski sultan Abu Jakub Jusuf, neposredno pored Tlemsena 1299. kao utvrdu iz koje je opsjedao prijestolnicu abdalvadidskog Sultanata Tlemsen.</s><s>Još na samom početku u njoj je izgrađena džamija, i počela izgradnja palače.</s>

<s>Utvrda je brzo izrasla u pravi grad kog je arapski historičar Ibn Haldun negdje oko 1302. opisao kao mjesto sa hamam, karavansarajem, bolnicom i jako visokim minaretom pored džamije.</s><s>Sve to bilo je smješteno unutar bedema širokih 1,5 i visokih 12 metara, osnaženih sa 80 tornjeva čije su ruševine vidljive i danas.</s><s>U međuvremenu je grad postao poznat pod imenom Tlemcen al-Jadid.</s>

<s>Opsada Tlemsena potrajala je punih 8 godina, sve dok Abu Jakub Jusuf nije je ubijen 13. maja 1307.</s>

<s>Nešto kasnije Marinidi su napustili Mansouru, pa je grad nakratko zapušten počeo propadati.</s><s>Kad su obnovili snage pod novim sultanom Abu al-Hasanom, vratili su se pod Tlemsen 1335. i obnovili i dogradili svoju Mansouru.</s><s>Ovaj put im je opsada isplatila pa su uspjeli zauzeli Tlemsen, pa je Mansoura nakratko postala i marinidska prijestolnica.</s><s>Propast Marinidske dinastije doveo je i do propasti grada.</s>

<s>Od nekadašnjeg velelepnog grada malo je tog ostalo čitavo, zemljani bedem sa kvadratnim tornjevima još je uvijek vidljiv, ali je malo tog ostalo čitavo unutar bedema, osim amorfnih ostataka palače, tragova nekad popločenih ulica i polovice velikog kamenog minareta koji se uzdizao iznad gradskih vrata.</s><s>Ostatci fasade tornja visokog 36.5 m izvedeni u finoj čipkastoj keramici jedno je od najlješih djela umjetnosti Magreba 14. vijeka.</s>

<s>Mramorni stupovi i kapiteli nekadašnje džamije, danas se nalaze po muzejima u Tlemsenu i Alžiru.</s>

<s>Izvori</s>

<s>Vanjske veze</s>

<s>Ruines de la Mansourah - Guide et photos</s>

<s>Gradovi u Alžiru</s>

